
REPUBLIKA SLOVENIJA, MINISTRSTVO ZA ZDRAVJE, Štefanova ulica 5, 1000 Ljubljana
matična številka: 5030544000
davčna številka: SI96395265
ki ga zastopa minister, dr. Tadej Ostrc
(v nadaljnjem besedilu: ministrstvo)

in

_______________________________________________ (naziv javnega zdravstvenega zavoda)
Naslov: _______________________________________
matična številka: _______________________________
davčna številka: SI______________________________
transakcijski račun: SI56 ____ ____ ____ ____, odprt pri ___________________________
ki ga zastopa: __________________________________, direktor/-ica
(v nadaljnjem besedilu: upravičenec)

(skupaj v nadaljnjem besedilu: pogodbeni stranki)

sklepata

POGODBO ŠT. __________________
O SOFINANCIRANJU ZA UREDITEV POGOJEV ZA PRIKLOP V NACIONALNI SISTEM ZA HRAMBO IN DOSTOP DO RADIOLOŠKEGA SLIKOVNEGA GRADIVA CPACS
(iz sredstev Mehanizma za okrevanje in odpornost – NextGenerationEU)

I. UVODNE DOLOČBE
1. člen

Pogodbeni stranki uvodoma ugotavljata:
· da je Republika Slovenija na podlagi Uredbe (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost upravičena do sredstev iz instrumenta NextGenerationEU za izvajanje Načrta za okrevanje in odpornost Republike Slovenije (v nadaljnjem besedilu: NOO), ki ga je z Izvedbenim sklepom Sveta o odobritvi ocene načrta za okrevanje in odpornost za Slovenijo (Council Implementing Decision – CID) potrdil Svet Evropske unije;
· da je Ministrstvo za zdravje nosilec ukrepa NOO, v okviru katerega se izvaja projekt nadgradnje in integracije lokalnih sistemov za arhiviranje in prenos slikovnih diagnostičnih podatkov (PACS) v nacionalni Centralni PACS (v nadaljnjem besedilu: C-PACS);
· da je ministrstvo s Sklepom o izboru projekta za sofinanciranje št. _______________ z dne _______________ (v nadaljnjem besedilu: sklep o izboru) upravičencu odobrilo sofinanciranje projekta, navedenega v 2. členu te pogodbe, iz sredstev Mehanizma za okrevanje in odpornost;
· da je upravičenec javni zdravstveni zavod, ki je posredni uporabnik proračuna Republike Slovenije v smislu Zakona o javnih financah, in s podpisom te pogodbe sprejema vse pravice, obveznosti in odgovornosti, ki izhajajo iz sklepa o izboru, predpisov o izvajanju NOO in te pogodbe.

Pogodbeni stranki ugotavljata, da kršitev pogojev iz sklepa o izboru ali predpisov, navedenih v 3. členu te pogodbe, predstavlja bistveno kršitev te pogodbe.

II. PREDMET POGODBE
2. člen

Predmet te pogodbe je sofinanciranje upravičenih stroškov izvedbe aktivnosti za ureditev pogojev za priklop v nacionalni sistem za hrambo in dostop do radiološkega slikovnega gradiva CPACS (v nadaljnjem besedilu: projekt), ki se izvajajo v okviru Načrta za okrevanje in odpornost, razvojnega področja »Digitalna preobrazba« oziroma pripadajočega ukrepa, kakor je opredeljen v Izvedbenem sklepu Sveta (CID).

S to pogodbo se uredijo medsebojne pravice, obveznosti in odgovornosti pogodbenih strank v zvezi z izvedbo projekta, dinamiko izplačil sredstev sofinanciranja, nadzorom nad porabo sredstev, poročanjem ter sankcijami zaradi morebitnih kršitev.

Pogodbeni stranki izrecno soglašata, da morajo biti obveznosti po tej pogodbi izvedene najkasneje do 27. avgusta 2026. 

Prekoračitev skrajnega roka za vse ponudnike upravičenca ali neprevzem plačila obveznosti do ponudnikov upravičenca, ki svojih del niso v celoti izvedli najkasneje do vključno 31. 8. 2026, pomeni za upravičenca izgubo pravice do sofinanciranja po tej pogodbi.

III. PRAVNE PODLAGE
3. člen

Pogodbeni stranki se sporazumeta, da so sestavni del pogodbenega prava in zavezujoč okvir za izvajanje te pogodbe zlasti naslednji predpisi in dokumenti, ter njihove vsakokrat veljavne spremembe in dopolnitve:
· Uredba (EU) 2021/241 Evropskega parlamenta in Sveta z dne 12. februarja 2021 o vzpostavitvi Mehanizma za okrevanje in odpornost;
· Uredba (EU) 2020/852 Evropskega parlamenta in Sveta z dne 18. junija 2020 o vzpostavitvi okvira za spodbujanje trajnostnih naložb (zlasti 17. člen – načelo »ne škoduj bistveno«, DNSH);
· Izvedbeni sklep Sveta o odobritvi ocene načrta za okrevanje in odpornost za Slovenijo (CID), s pripadajočimi operativnimi ureditvami med Evropsko komisijo in Republiko Slovenijo;
· Načrt za okrevanje in odpornost Republike Slovenije z vsemi spremembami in dopolnitvami;
· Uredba o izvajanju Uredbe (EU) o Mehanizmu za okrevanje in odpornost (Uradni list RS, št. 167/21);
· Priročnik o načinu izvajanja Mehanizma za okrevanje in odpornost ter Priročnik o načinu financiranja iz sredstev Mehanizma za okrevanje in odpornost (URSOO), v vsakokrat veljavni različici;
· Zakon o javnih financah;
· Zakon o izvrševanju proračunov Republike Slovenije za leti 2025 in 2026 (ZIPRS2526) ter Zakon o izvrševanju proračunov Republike Slovenije za leti 2026 in 2027 (ZIPRS2627), v delu, ki ureja izvrševanje sredstev mehanizma za okrevanje in odpornost;
· Pravilnik o postopkih za izvrševanje proračuna Republike Slovenije;
· Zakon o javnem naročanju (ZJN-3);
· Zakon o integriteti in preprečevanju korupcije (ZIntPK);
· Zakon o varstvu osebnih podatkov (ZVOP-2) in Uredba (EU) 2016/679 (Splošna uredba o varstvu podatkov – GDPR);
· Zakon o zdravstveni dejavnosti in Zakon o zbirkah podatkov s področja zdravstvenega varstva;
· sklep o izboru iz 1. člena te pogodbe.

V primeru razhajanj med določili te pogodbe in določili Izvedbenega sklepa Sveta (CID) oziroma operativnih ureditev z Evropsko komisijo veljajo določila slednjih.

IV. VIŠINA SOFINANCIRANJA IN PREPOVED DVOJNEGA FINANCIRANJA
4. člen

Najvišji znesek sofinanciranja iz sredstev Mehanizma za okrevanje in odpornost po tej pogodbi znaša do __________________ EUR (z besedo: ______________________________________ evrov in 00/100).

Sredstva sofinanciranja so zagotovljena v proračunu Republike Slovenije na proračunski postavki sklada NOO – Mehanizem za okrevanje in odpornost, na ukrepu razvojnega področja »Digitalna preobrazba«, številka projekta v Načrtu razvojnih programov (NRP): _______________ in na postavki___ 

DDV je upravičen strošek. Upravičenec DDV po tej pogodbi ne sme odvesti kot vstopni DDV. 
Pogodbena vrednost iz prvega odstavka tega člena je najvišja in dokončna. Morebitno povečanje vrednosti predmeta sofinanciranja ali višje dejansko realizirane stroške izvajalca v celoti nosi upravičenec.

5. člen

Upravičenec s podpisom te pogodbe izrecno izjavlja in jamči:
· da za iste upravičene stroške, ki so predmet sofinanciranja po tej pogodbi, ni prejel in ne bo uveljavljal sredstev iz drugih javnih virov Republike Slovenije, iz strukturnih in investicijskih skladov Evropske unije, iz drugih instrumentov Unije ali iz katerega koli drugega evropskega ali mednarodnega vira (prepoved dvojnega financiranja);
· da bo o vsakem viru sofinanciranja ali sredstvih, ki bi se nanašala na isti projekt oziroma na iste stroške, ministrstvo nemudoma pisno obvestil;
· da so vsi podatki in izjave, navedeni v vlogi, na podlagi katere je bil izdan sklep o izboru, resnični in točni ter da v vlogi niso bila zamolčana ali napačno prikazana dejstva, ki bi lahko vplivala na odločitev o sofinanciranju, ter da se zaveda kazenske in materialne odgovornosti za navedbo neresničnih podatkov.

Ugotovljeno dvojno financiranje predstavlja bistveno kršitev te pogodbe in razlog za vračilo vseh prejetih sredstev skupaj z zakonskimi zamudnimi obrestmi, skladno z 12. členom te pogodbe.


V. DINAMIKA IZPLAČIL IN PLAČILNI POGOJI
6. člen

Pogodbeni stranki ugotavljata, da je upravičenec posredni uporabnik proračuna Republike Slovenije, ki se v razmerju do izvajalca, izbranega v postopku javnega naročanja, zaveže k plačilu računa po opravljenih delih oziroma dobavljenem blagu in storitvah, sofinanciranje s strani ministrstva pa se izvede po posebnem režimu, določenem s predpisi o izvrševanju proračuna in pravili Mehanizma za okrevanje in odpornost.

V skladu s tem in z določili zakona, ki ureja izvrševanje proračunov Republike Slovenije, pogodbeni stranki dogovorita naslednji režim izplačil sofinancerskih sredstev, kot izhaja iz tega člena.

Upravičenec mora popoln zahtevek za izplačilo (e-račun z dokazili) posredovati ministrstvu najkasneje do 30. 9. 2026. Zahtevku za izplačilo mora priložiti primopredajni zapisnik ter račune izvajalcev. 

7. člen

Popoln zahtevek za izplačilo iz prejšnjega člena vsebuje zlasti:
· e-račun upravičenca, izstavljen ministrstvu, z navedbo številke te pogodbe in številke projekta iz NRP;
· kopijo računa oziroma druge enakovredne knjigovodske listine izvajalcev z dokazili o opravljenih delih (prevzemni zapisnik, poročilo o testiranju  ipd.);
· izjavo upravičenca o izpolnjevanju načela DNSH in o neobstoju dvojnega financiranja;
· dokumentacijo izvedenega postopka javnega naročanja po ZJN-3 (oz. postopka zbiranja ponudb, če je to primerno glede na ocenjeno vrednost);;
· morebitna dokazila o izpolnjevanju obveznosti informiranja in komuniciranja iz 9. člena te pogodbe (npr. zaslonski posnetek spletne strani upravičenca, zaslonske slike nadgradenj);
· izjavo upravičenca o neobstoju nasprotja interesov pri izvedbi javnega naročila in pri izbiri izvajalca;
· druga dokazila, ki jih določata Priročnik o načinu izvajanja Mehanizma za okrevanje in odpornost in Priročnik o načinu financiranja iz sredstev Mehanizma za okrevanje in odpornost (URSOO), v vsakokrat veljavni različici, ki jih pisno zahteva skrbnik pogodbe na strani ministrstva.

Če zahtevek ni popoln ali če dokazila niso predložena v rokih iz 6. člena te pogodbe, se izplačila zadržijo do odprave pomanjkljivosti, skladno z določili zakona, ki ureja izvrševanje proračunov Republike Slovenije.

Zahtevek za izplačilo podpiše zakoniti zastopnik upravičenca ali od njega pooblaščena oseba. Zahtevek za izplačilo mora upravičenec ministrstvu posredovati najkasneje do 15.  oktobra 2026 skupaj s poročilom,  primopredajnimi zapisniki, računi izvajalca in dokazili o plačilu, tako da je nakazilo sredstev s strani ministrstva mogoče izvesti pred skrajnim rokom po NOO pravilih.

VI. OBVEZNOSTI UPRAVIČENCA PRI IZVAJANJU PROJEKTA
8. člen

Upravičenec se s podpisom te pogodbe zavezuje, da bo projekt izvedel skrbno, gospodarno, transparentno in v skladu s pravili mehanizma za okrevanje in odpornost ter veljavnimi predpisi Republike Slovenije in Evropske unije, zlasti pa:
· da bo pri izbiri izvajalca aktivnosti na lokalnih informacijskih sistemih HIS, RIS in PACS ter integraciji v nacionalni C-PACS dosledno upošteval Zakon o javnem naročanju (ZJN-3) ter podzakonske predpise, izdane na njegovi podlagi, in da bo celotno dokumentacijo izvedenega postopka javnega naročanja predložil ministrstvu;
· da bo zagotovil tehnično ustreznost izvedbe integracije s standardi nacionalnega C-PACS, kakor jih določi nosilec sistema, in z veljavnimi tehničnimi specifikacijami CPACS projekta;
· da bo izvedel vse aktivnosti, ki so potrebne za priklop in migracijo slikovnega gradiva ter omogočil izvajalcu projekta CPACS dostop do lokalnega radiološkega sistema v obsegu in za namen izvedbe aktivnosti iz te pogodbe (kar velja tudi v času garancijskega obdobja);
· da bo za projekt vzpostavil in vodil ločeno knjigovodsko evidenco oziroma posebne stroškovne nosilce, ki bodo omogočali jasno in nedvoumno identifikacijo vseh prihodkov in odhodkov, vezanih na projekt, ter ločitev od ostalih dejavnosti upravičenca;
· da bo pri izvedbi projekta v celoti upošteval načelo »ne škoduj bistveno« (DNSH) v smislu 17. člena Uredbe (EU) 2020/852 ter posebne DNSH zaveze, kakor izhajajo iz Izvedbenega sklepa Sveta (CID) za zadevni ukrep NOO, in o tem ministrstvu na zahtevo predložil ustrezno izjavo;
· da bo zagotovil delujočo integracijo lokalnega PACS sistema z nacionalnim C-PACS do 27.8.2026, in da bo ob prevzemu vseh aktivnosti iz projekta redno poročal ministrstvu;
· da bo opremo, programsko opremo, licence in rezultate integracije, sofinancirane po tej pogodbi, uporabljal izključno za namen, za katerega so bila sredstva dodeljena, in jih v amortizacijskem oziroma uporabnem obdobju ne bo odtujil oziroma uporabil za druge namene brez predhodnega pisnega soglasja ministrstva;
· da bo nemudoma pisno obvestil ministrstvo o vsaki okoliščini, ki bi lahko bistveno vplivala na izvedbo projekta, doseganje mejnikov in ciljev NOO ali na izpolnjevanje obveznosti iz te pogodbe (vključno z nepravilnostmi, sumom goljufije, korupcije ali nasprotja interesov).

VII. INFORMIRANJE IN KOMUNICIRANJE TER OBVEZNI LOGOTIPI
9. člen

Upravičenec se zavezuje, da bo pri izvajanju, predstavljanju in promoviranju projekta dosledno upošteval zahteve glede vidljivosti sredstev Unije, ki izhajajo iz 34. člena Uredbe (EU) 2021/241, navodil Evropske komisije ter Priročnika celostne grafične podobe Načrta za okrevanje in odpornost (URSOO).

Upravičenec je dolžan na vseh dokumentih, povezanih s projektom (zlasti razpisni dokumentaciji, pogodbah z izvajalci, poročilih, gradivih za seje organov upravljanja, vabilih, predstavitvah, novinarskih sporočilih), na svoji uradni spletni strani in družbenih omrežjih, na informacijskih oznakah na lokacijah, kjer se projekt izvaja, in v uporabniških vmesnikih nadgrajenih informacijskih sistemov, ter pri vsakršnem javnem nastopanju, ki se nanaša na projekt, vidno in skladno z navedenimi navodili uporabljati:
· emblem Evropske unije z izjavo »Financira Evropska unija – NextGenerationEU«;
· logotip Načrta za okrevanje in odpornost (NOO);
· logotip Ministrstva za zdravje Republike Slovenije.

Emblem Evropske unije in pripadajoča izjava morata biti prikazana vsaj enako vidno in razpoznavno kot katerikoli drug logotip. Emblema ni dovoljeno spreminjati, deformirati ali kombinirati z drugimi grafičnimi elementi, niti zamenjati z drugačnim znakom za prikaz podpore Unije.

Upravičenec na svoji uradni spletni strani objavi javno dostopen opis projekta, ki vključuje cilje, pričakovane rezultate, vrednost sofinanciranja in vire financiranja, ter ga vzdržuje ažurnega ves čas izvajanja projekta in najmanj pet (5) let po zadnjem izplačilu sredstev.

Neizpolnjevanje obveznosti informiranja in komuniciranja se šteje za kršitev te pogodbe in lahko pomeni delno ali popolno neupravičenost stroškov ter zahtevo za vračilo sorazmernega dela prejetih sredstev.

VIII. NADZOR, REVIZIJSKA SLED IN HRAMBA DOKUMENTACIJE
10. člen

Pogodbeni stranki sta sporazumni, da imajo do nadzora nad izvajanjem te pogodbe, namensko porabo sredstev in doseganjem mejnikov ter ciljev projekta pravico in dolžnost naslednji organi:
· Ministrstvo za zdravje kot nosilni organ ukrepa NOO;
· Urad Republike Slovenije za okrevanje in odpornost (URSOO) kot koordinacijski organ;
· Ministrstvo za finance, Urad Republike Slovenije za nadzor proračuna in drugi nadzorni organi Republike Slovenije, pristojni za revizijo sredstev mehanizma;
· Računsko sodišče Republike Slovenije;
· Evropska komisija, Evropsko računsko sodišče, Evropski urad za boj proti goljufijam (OLAF) in Evropsko javno tožilstvo (EPPO).

Navedeni organi imajo pravico kadarkoli v času izvajanja projekta in v obdobju hrambe dokumentacije iz tega člena izvajati administrativne preglede, preglede na kraju samem, revizije in preiskave, vključno z vpogledom v vse poslovne knjige, listine, evidence, podatkovne baze, informacijske sisteme in dokumentacijo, ki se nanaša na projekt, ter zahtevati pisna pojasnila in dodatna dokazila.

Upravičenec se zavezuje, da bo navedenim organom nudil vso potrebno pomoč, omogočil dostop do vseh prostorov, informacijskih sistemov in dokumentacije, povezanih s projektom, ter zagotovil sodelovanje svojih zaposlenih in izvajalcev.
11. člen

Upravičenec se zavezuje, da bo celotno izvirno dokumentacijo o projektu (vlogo, sklep o izboru, to pogodbo, dokumentacijo o izvedenih javnih naročilih, pogodbe z izvajalci, račune, dokazila o plačilih, poročila, dokazila o doseganju mejnikov in ciljev, dokazila o izpolnjevanju načela DNSH, dokumentacijo o informiranju in komuniciranju ter vso korespondenco) varno hranil v izvirniku oziroma v elektronski obliki, ki ima enako dokazno vrednost, in sicer najmanj pet (5) let po dnevu zadnjega izplačila sredstev po tej pogodbi, oziroma do datuma, ki ga določajo veljavna pravila Evropske unije za sredstva Mehanizma za okrevanje in odpornost, če je ta daljši.
Upravičenec zagotovi, da je dokumentacija ves čas obdobja hrambe dostopna na vpogled organom iz prvega odstavka 10. člena te pogodbe in da je organizirana tako, da omogoča popolno revizijsko sled posameznega upravičenega stroška.

IX. SANKCIJE IN VRAČILO SREDSTEV
12. člen

Upravičenec je dolžan vrniti vsa že prejeta sredstva po tej pogodbi, skupaj z zakonskimi zamudnimi obrestmi, ki tečejo od dneva nakazila sredstev na transakcijski račun upravičenca do dneva vračila v dobro proračuna Republike Slovenije, zlasti v naslednjih primerih:
· nenamenske porabe sredstev oziroma porabe sredstev v nasprotju s sklepom o izboru, to pogodbo, predpisi NOO ali drugimi pravnimi podlagami iz 3. člena te pogodbe;
·  ugotovljene kršitve Zakona o javnem naročanju (ZJN-3) pri izbiri izvajalca oziroma dobavitelja, ki bistveno vpliva na upravičenost stroškov;
· ugotovljenega dvojnega financiranja istih stroškov iz drugih javnih ali evropskih virov;
· neizvedbe projekta v celoti ali nedoseganja mejnikov in ciljev projekta v rokih iz 2. člena te pogodbe;
· kršitve načela DNSH oziroma drugih načel NOO;
· ugotovitve goljufije, korupcije, nasprotja interesov ali drugega kaznivega ravnanja v zvezi z izvedbo projekta;
· neupoštevanja obveznosti hrambe dokumentacije ali onemogočanja izvajanja nadzora iz 10. ali 11. člena te pogodbe;
· predčasnega prenehanja uporabe oziroma odtujitve opreme, programske opreme, licenc ali rezultatov projekta brez predhodnega pisnega soglasja ministrstva.

V primeru iz prejšnjega odstavka ministrstvo upravičenca s pisnim pozivom obvesti o ugotovljeni kršitvi in o višini sredstev, ki jih je dolžan vrniti. Upravičenec je dolžan zahtevani znesek skupaj z zakonskimi zamudnimi obrestmi nakazati v dobro proračuna Republike Slovenije v roku 30 (tridesetih) dni od prejema pisnega poziva.
V primeru delne kršitve, ki vpliva le na del projekta oziroma na del stroškov, lahko ministrstvo ob upoštevanju načela sorazmernosti določi vračilo le sorazmernega dela prejetih sredstev.

Uveljavljanje vračila sredstev iz tega člena ne izključuje pravice ministrstva, da uveljavlja tudi druge sankcije, ki jih določajo predpisi Republike Slovenije in Evropske unije, niti njegove pravice do odstopa od te pogodbe in odškodninske odgovornosti upravičenca.

X. SKRBNIKI POGODBE
13. člen

Skrbnik pogodbe na strani ministrstva: ____________________________________, tel.: ____________________, e-naslov: ____________________________.

Skrbnik pogodbe na strani upravičenca: ____________________________________, tel.: ____________________, e-naslov: ____________________________.

Skrbnika pogodbe skrbita za pravilno, pravočasno in zakonito izvajanje te pogodbe, za usklajeno komunikacijo med pogodbenima strankama, za pregled zahtevkov za izplačilo ter za spremljanje doseganja mejnikov in ciljev projekta. Skrbnika in vse osebe, ki sodelujejo pri spremljanju, nadzoru in evalvaciji projekta, so zavezane k varovanju poslovnih skrivnosti in osebnih podatkov, do katerih dostopajo pri opravljanju teh nalog.

Pogodbeni stranki se obveščata o morebitni zamenjavi skrbnika pogodbe pisno, brez sklepanja aneksa k tej pogodbi.

XI. PROTIKORUPCIJSKA KLAVZULA
14. člen

Pogodba je nična, če kdo v imenu ali na račun druge pogodbene stranke predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda oziroma je omogočena pridobitev nedovoljene koristi.

Pogodba je nična tudi, če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije ali smiselno enake določbe predpisa, ki bo nadomestil citirani zakon.

V primeru ničnosti pogodbe je upravičenec dolžan v roku 30 (tridesetih) dni od pisnega poziva ministrstva vrniti vsa prejeta sredstva, povečana za zakonske zamudne obresti od dneva nakazila do dneva vračila. Stranka, ki je kriva za ničnost, odgovarja drugi stranki tudi za škodo.

XII. VAROVANJE OSEBNIH PODATKOV IN POSLOVNIH SKRIVNOSTI
15. člen

Pogodbeni stranki se zavezujeta k varovanju osebnih podatkov, ki se obdelujejo v okviru izvajanja te pogodbe, v skladu z Uredbo (EU) 2016/679 (Splošna uredba o varstvu podatkov – GDPR) in Zakonom o varstvu osebnih podatkov (ZVOP-2). Vsaka pogodbena stranka nastopa kot samostojen upravljavec osebnih podatkov, ki jih obdeluje za namene izvajanja te pogodbe, zlasti osebnih podatkov skrbnikov pogodbe, podpisnikov, zaposlenih, vključenih v projekt, ter oseb, navedenih v vlogi, zahtevkih za izplačilo, primopredajnih zapisnikih in izjavah o nasprotju interesov.

Podatki pacientov in drugi zdravstveni podatki, ki se obdelujejo v lokalnih sistemih HIS, RIS in PACS upravičenca ter v nacionalnem sistemu C-PACS, niso predmet izmenjave po tej pogodbi; njihova obdelava je urejena s sektorskimi predpisi s področja zdravstva in ločenimi pravnimi podlagami.

Pogodbeni stranki bosta zagotovili ustrezne tehnične in organizacijske ukrepe za varnost obdelave osebnih podatkov iz prejšnjega odstavka, vključno z nadzorom dostopa, varno hrambo in omejitvijo dostopa zgolj na osebe, ki podatke potrebujejo za izvajanje te pogodbe.

Osebe, ki pri vsaki pogodbeni stranki obdelujejo osebne podatke iz prvega odstavka tega člena ali imajo dostop do njih, morajo biti seznanjene z obveznostmi varovanja osebnih podatkov in zavezane k varovanju zaupnosti na podlagi internih aktov, pogodbe o zaposlitvi ali posebne izjave.

XIII. KONČNE DOLOČBE
16. člen

Pogodbeni stranki bosta morebitna nesoglasja v zvezi s to pogodbo reševali sporazumno. Če sporazumna rešitev ne bo mogoča, je za reševanje sporov pristojno stvarno pristojno sodišče v Ljubljani.

17. člen

Spremembe in dopolnitve te pogodbe so veljavne le, če so sklenjene v pisni obliki kot aneks k tej pogodbi in podpisane s strani obeh pogodbenih strank, razen sprememb skrbnikov pogodbe iz 13. člena, ki se urejajo s pisnim obvestilom.
18. člen

Pogodbeni stranki to pogodbo skleneta v elektronski obliki — pogodba je sklenjena z izmenjavo enega elektronskega izvoda, ki ga obe pogodbeni stranki podpišeta s kvalificiranim elektronskim podpisom v skladu z Uredbo (EU) št. 910/2014 (eIDAS) in Zakonom o elektronskem poslovanju in elektronskem podpisu, pri čemer ima takšen elektronski podpis enako pravno veljavo kot lastnoročni podpis.

Pogodba je sklenjena z dnem, ko jo podpišeta obe pogodbeni stranki, in velja do izpolnitve vseh obveznosti pogodbenih strank, vključno z obveznostmi hrambe dokumentacije in trajnosti rezultatov projekta.

